I årene 1709–12 var Juel gesandt hos tsar Peter den store. Han førte dagbok over livet ved keiserhoffet, som under tittelen «En Rejse til Rusland under Tsar Peter» ble utgitt av G. L. Grove i 1893. Ved sin tilbakekomst til Danmark, ble han utnevnt til viseadmiral og ansatt ved hovedflåten. Med denne deltok han den 8. august 1715 i sjøslaget ved Jasmund hvor han ble truffet av en kanonkule og døde straks etter. Liket ble ført i land og bisatt i Roskilde domkirke med stor prakt.